
Ministru kabineta rīkojums Nr. 47
Rīgā 2024. gada 17. janvārī (prot. Nr. 2 35. §)
Par nekustamā īpašuma Stacijas ielā 4A, Ērgļos, Ērgļu pagastā, Madonas novadā, pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu un 43. pantu pārņemt bez atlīdzības valsts īpašumā un nodot Vides aizsardzības un reģionālās attīstības ministrijas valdījumā Madonas novada pašvaldībai piederošo nekustamo īpašumu (nekustamā īpašuma kadastra Nr. 7054 008 0821) – zemes vienību (zemes vienības kadastra apzīmējums 7054 008 0818) 0,0661 ha platībā – Stacijas ielā 4A, Ērgļos, Ērgļu pagastā, Madonas novadā (turpmāk – nekustamais īpašums).
· 2. Vides aizsardzības un reģionālās attīstības ministrijai nekustamo īpašumu:
· 2.1. izmantot vides, ģeoloģisko, hidroloģisko un meteoroloģisko novērojumu īstenošanai;
· 2.2. bez atlīdzības nodot Madonas novada pašvaldībai, ja tas vairs netiek izmantots šā rīkojuma 2.1. apakšpunktā minētās funkcijas īstenošanai.
· 3. Vides aizsardzības un reģionālās attīstības ministrijai, nostiprinot zemesgrāmatā īpašuma tiesības uz nekustamo īpašumu, norādīt, ka īpašuma tiesības nostiprinātas uz laiku, kamēr Vides aizsardzības un reģionālās attīstības ministrija nodrošina šā rīkojuma 2.1. apakšpunktā minētās funkcijas īstenošanu.

